Halpoja lentoja kohteesta Helsinki kentälle Barcelona alkaen 54 € - Jetcost
Halvat Lennot Helsinki-Barcelona
Lennot kentältä Helsinki kentälle Barcelona
Lentolippu reitille Helsinki - Barcelona
Barcelonan nähtävyydet ovat Espanjan tunnetuimpia. Kaupunki on erityisesti tunnettu arkkitehti Antonio Gaudín tavallisuudesta poikkeavasta ja ehkä hieman omalaatuisestakin, mutta teknisesti huippuluokkaa olevasta arkkitehtuurista. Hänen käsialaansa on esimerkiksi kaupungille symbolinomainen basilikakirkko, La Sagrada Família. Jättimäisen kirkon rakennustyöt aloitettiin jo 1800-luvun lopulla ja sitä rakennetaan edelleen Gaudín suunnitelmien mukaan. Basilika näyttää erityisen mahtipontiselta yövalaistuksessa hohtaessaan keskellä kaupunkia tornit taivaisiin kurottaen.
Lisää Antonio Gaudín suunnittelemia, sadunomaisin muodoin varustettuja ja erittäin värikkäitä rakennuksia ja virkistysalueita löytyy eri puolilta Barcelonaa. Psykedeeliseltä vaikuttavassa Park Güell -puistossa näkee runsaasti värikästä mosaiikkipintaa ja kiemuraisia pylväitä, ja puiston mäen laelle kiipeävä palkitaan huikeilla näkymillä yli kaupungin.
Fantasianomaisia arkkitehdin taloja on esimerkiksi Casa Batlló, joka uhmaa kaikkia määritelmiä – paikalliset nimittävät sitä ‘casa dels ossos’, luiden taloksi. Casa Batllón kerrostalon sanotaan kuvaavan Pyhää Yrjänää surmaamassa lohikäärmettä. Katto näyttää lohikäärmeen selältä suomuineen ja parvekkeet ilmentävät sen uhrien pääkalloja. Pastellivärit, värilasi-ikkunat lasimaalauksineen ja mosaiikkiseinät yhdistettynä luurankomaisiin ja kudosmaisiin rakenteisiin antavat talolle taianomaisen, elävän tunteen.
Arkkitehdin viimeiseksi taloksi ennen hänen omistautumistaan La Sagrada Famílialle jäi Casa Milà, jota kutsutaan myös La Pedreraksi, ’kivilouhokseksi’, sen kivisen julkisivun vuoksi. Tämäkin rakennus on ansainnut paikan Unescon maailmanperintöluettelossa.
Montjuïcin tanssivia suihkulähteitä eli Font màgica -spektaakkelia kannattaa käydä ihastelemassa iltaisin torstaista sunnuntaihin, sillä noin tunnin kestävä vesi-valoshow on aivan ilmainen. Matka vaijerihissin kyydissä ilmojen halki Montjuïcin kukkulalle on jo elämys itsessään.
Kukkulalle kulkee kaksi erilaista köysirataa, lyhyempi on Teleféric de Montjuïc, joka kuljettaa ihmisiä Montjuïcin ympäristössä. Ensimmäinen pysäkki on Parc Montjuïcilla, sitten köysirata pysähtyy 1700-luvulta peräisin olevalla linnoituksella, Castell de Montjuïcilla. Viimeinen pysäkki on näköalapaikka Mirador de l'Alcalde. Toinen vaihtoehto on pidempi köysiratahissi nimeltään Aeri del Pont, joka kulkee satamasta rantaviivaa pitkin linnoitukselle.
Montjuïcin rinteillä kohoaa myös näyttävä kansallispalatsi, Palau Nacional, joka rakennettiin vuoden 1929 Maailmannäyttelyä varten. Sen ympärille on rakennettu myös miljoonia kävijöitä vuosittain kansainvälisille messuille keräävä messukeskus.
Kaupungin parhaat näkymät tarjoaakin juuri Mont Tibidabo -vuori, josta yli 500 metrin korkeudesta näkee koko kaupungin ja kauas meren rantaviivaa pitkin. Vuoren laelta löytyy myös roomalaiskatolilainen Sagrat Cor -kirkko (Temple Expiatori del Sagrat Cor). Kirkon vierestä löytyy lähes 7 hehtaarin kokoinen, Tibidabon perinteinen huvipuisto, joka on sekä paikallisten että turistien suosiossa. Se avattiin jo vuonna 1899 ja on eräs maailman vanhimmista edelleen toiminnassa olevista huvipuistoista.
Lennot reitille Helsinki - Barcelona löytyvät nyt myös Jetcostin mobiilisovelluksen kautta. Jetcostin mobiilisovelluksella voi etsiä ja varata lentoja omalla matkapuhelimella tai muulla mobiililaitteella missä tahansa, milloin tahansa. Sovelluksen kautta voi etsiä halpoja lentoja, valita haluamansa matkapäivät ja matkakohteen. Sovellus näyttää vaihtoehdot, jonka jälkeen voi varata lennot ja maksaa varatut liput suoraan kännykästä käsin. Appsin voi ladata esimerkiksi iPhonelle iTunesin App Storesta tai Android-laitteelle Android Marketin sivuilta.
Lennot Helsinki - Barcelona alkaen 50 € Hinta löydetty 6 päivää sitten
Lennot Helsinki - Barcelona alkaen 52 € Hinta löydetty Eilen
Lennot Helsinki - Barcelona alkaen 54 € Hinta löydetty 10 päivää sitten
Edelliset lentohaut<resések Helsinki - Barcelona
Lennot Helsinki - Barcelona alkaen 186 € Hinta löydetty Eilen
Lennot Helsinki - Barcelona alkaen 148 € Hinta löydetty Eilen
Lennot Helsinki - Barcelona alkaen 182 € Hinta löydetty Eilen
Lennot Helsinki - Barcelona alkaen 75 € Hinta löydetty Eilen
Lennot Helsinki - Barcelona alkaen 211 € Hinta löydetty Eilen
Lennot Las Palmas - Barcelona alkaen 41 € Hinta löydetty Eilen
Lennot Douala - Barcelona alkaen 507 € Hinta löydetty 2 päivää sitten
Lennot Tallinna - Barcelona alkaen 126 € Hinta löydetty 4 päivää sitten
Lennot Lontoo - Barcelona alkaen 16 € Hinta löydetty 5 päivää sitten
Lennot Teneriffa - Barcelona alkaen 43 € Hinta löydetty 7 päivää sitten
Lennot Rovaniemi - Barcelona alkaen 291 € Hinta löydetty Eilen
Lennot Turku - Barcelona alkaen 198 € Hinta löydetty 3 päivää sitten
Lennot Tampere - Barcelona alkaen 137 € Hinta löydetty 6 päivää sitten
Lennot Oulu - Barcelona alkaen 111 € Hinta löydetty 8 päivää sitten
Halvat lennot Helsingistä Barcelonaan, Espanjan Katalonian itsehallintoalueen pääkaupunkiin, löytyvät nyt Jetcostin sivuilta. Tämä Espanjan toiseksi suurin kaupunki sijaitsee aivan Välimeren rannalla ja tarjoaa lämpimän ilmaston ja hiekkarantojen lisäksi kiinnostavia nähtävyyksiä historiallisista kohteista modernimpiin rakennuksiin. Barcelona on siis täydellinen kaupunkiloma-kohde, vuoden ympäri.